**ХУВЬЦАА ЭЗЭМШИГЧДИЙН ХУРЛЫН ТОГТООЛ**

20\_\_ оны \_\_-р сарын \_\_-ний/ны өдөр Дугаар\_\_ Улаанбаатар хот

**САНХҮҮГИЙН ТАЙЛАН БАТЛАХ ТУХАЙ**

Компанийн тухай хуулийн 62 дугаар зүйлийн 62.1.9, 62.1.15, 62.1.16 дахь заалт болон 2016 оны 04 дүгээр сарын 29-ны өдрийн 16/01 тоот Хувьцаа эзэмшигчдийн хурлын тэмдэглэл болон Тооллогын комиссын тогтоолыг тус тус үндэслэн ТОГТООХ нь:

1. Төлөөлөн удирдах зөвлөлийн дүгнэсэн Жинст Увс ХК-ийн 2015 оны санхүүгийн болон үйл ажиллагааны тайланг баталсугай.
2. Би Ди Өү Аудит ХХК-ийн гүйцэтгэсэн аудитын дүгнэлтийн дагуу компанийн нийт активын бүртгэлд өөрчлөлт оруулж 113,994,700 сая хөрөнгийг 10,000,000 болгон өөрчлөлт оруулсугай, 2016 оны эхний хагас жилийн санхүүгийн тайланд холбогдох залруулгыг оруулсугай.

ХУРЛЫН ДАРГА Г.СЭЛЭНГЭ

**ТӨЛӨӨЛӨН УДИРДАХ ЗӨВЛӨЛИЙН ГИШҮҮД ТОМИЛОХ ТУХАЙ**

Компанийн тухай хуулийн 62 дугаар зүйлийн 62.1.7 дахь заалт болон 2016 оны 04 дүгээр сарын 29-ны өдрийн 16/01 тоот Хувьцаа эзэмшигчдийн хурлын тэмдэглэл болон Тооллогын комиссын тогтоолыг тус тус үндэслэн ТОГТООХ нь:

1. Төлөөлөн удирдах зөвлөлийн бүрэн эрхийг хугацаанаас нь өмнө дуусгавар болгосугай.
2. Дараах гишүүдийг Төлөөлөн удирдах зөвлөлд сонгон томилсугай. Үүнд:

Ердийн гишүүдээр:

1. Ч.Ганхуяг
2. Б.Ганбат
3. Ч.Ганзориг
4. М.Сэргэлэн
5. А.Батболд
6. П.Батбаяр

Хараат бус гишүүдээр:

1. Х.Далайбаяр
2. Ө.Ашхүү
3. Д.Мөнхтөр

ХУРЛЫН ДАРГА Г.СЭЛЭНГЭ

**ХУВЬЦАА ЭЗЭМШИГЧДИЙН ХУРЛЫН ТОГТООЛ**

20\_\_ оны \_\_-р сарын \_\_-ны өдөр Дугаар\_\_ Улаанбаатар хот

**АРД САНХҮҮГИЙН НЭГДЭЛ ХК-ТАЙ НЭГДЭХ ТУХАЙ**

Компанийн тухай хуулийн 62 дугаар зүйлийн 62.1.2 дахь заалт болон 2016 оны 04 дүгээр сарын 29-ны өдрийн 16/01 тоот Хувьцаа эзэмшигчдийн хурлын тэмдэглэл болон Тооллогын комиссын тогтоолыг тус тус үндэслэн ТОГТООХ нь:

1. Жинст Увс ХК-ийг Ард санхүүгийн нэгдэл ХК-тай нэгтгэх замаар компанийг өөрчлөн байгуулахыг зөвшөөрсүгэй.
2. Жинст Увс ХК-ийг Ард санхүүгийн нэгдэл ХК-тай нэгтгэн өөрчлөн байгуулж, “Жинст Увс” компанийн нэрийг “Ард санхүүгийн нэгдэл” болгон өөрчилсүгэй.
3. Жинст Увс ХК-ийг 17,194,364 ширхэг энгийн хувьцаа нэмж гарган нийт 22,805,923 зарласан хувьцаатай болж, нэмж гаргасан 17,194,364 Ард санхүүгийн нэгдлийг хувьцаа эзэмшигчдэд эзэмшүүлсүгэй.
4. Нэгтгэх үйл ажиллагааг хэрэгжүүлэхтэй холбоотойгоор компани хооронд нэгтгэх гэрээг нэгдүгээр хавсралтаар, нэгтгэх журам, төслийг хоёрдугаар хавсралтаар, нэгдэж байгаа компани буюу Ард санхүүгийн нэгдэлийн үнэт цаасыг нэгтгэж байгаа компани Жинст Увсийн үнэт цаасад хөрвүүлэх журмыг гуравдугаар хавсралтаар баталж, хэрэгжилтийг хангаж ажиллахыг Төлөөлөн удирдах зөвлөл /Ч.Ганхуяг/-д даалгасугай.
5. Жинст Увс ХК болон Ард санхүүгийн нэгдэл ХК-ийг нэгтгэн замаар өөрчлөн байгуулах комисст Ард секьюритиз ҮЦК ХХК-г томилон ажилуулсугай.
6. Нэгтгэх үйл ажиллагаатай холбоотойгоор компаний дүрмийг шинэчлэн батлах Улсын бүртгэлийн газар болон Татвар, санхүүгийн холбогдох байгууллагад бүртгүүлэх болон холбогдох бусад арга хэмжээ авах ажиллахыг Төлөөлөн удирдах зөвлөл /Ч.Ганхуяг/-д даалгасугай.

ХУРЛЫН ДАРГА Г.СЭЛЭНГЭ